Қазақстан Республикасы  
Премьер-Министрінің  
бірінші орынбасары –  
Қазақстан Республикасының  
Қаржы Министрінің  
2020 жылғы 20 қаңтардағы  
№ 39 бұйрығына  
15-қосымша﻿﻿

**"Корпоративтік табыс салығы бойынша декларация (180.00-нысан)" салық есептілігін жасау қағидалары**

**1-Тарау. Жалпы ережелер**

      1. Осы "Корпоративтік табыс салығы бойынша декларация (180.00-нысан)" салық есептілігін жасау қағидалары (бұдан әрі – Қағидалар) "Астана" халықаралық қаржы орталығы туралы" 2015 жылғы 7 желтоқсандағы № 438-V" Қазақстан Республикасының Конституциялық Заңының (бұдан әрі – Конституциялық заң) 6-бабы 9-тармағына, "Салық және бюджетке төленетін басқа да міндетті төлемдер туралы" (бұдан әрі – Салық кодексі) 2017 жылғы 25 желтоқсандағы Қазақстан Республикасының Кодексіне, "Астана" халықаралық қаржы орталығы Басқарушысының 2017 жылғы 22 желтоқсандағы № 48 және Қазақстан Республикасы Қаржы министрлігі Мемлекеттік кірістер комитеті Төрағасының 2017 жылғы 29 желтоқсандағы № 596 бірлескен бұйрығымен бекітілген "Мемлекеттік кірістер органдарының "Астана" халықаралық қаржы орталығының органдарымен және қатысушыларымен салықтық әкімшелендіру және салық салу мәселелері бойынша өзара іс-қимыл қағидаларына (бұдан әрі – Салықтық әкімшелендіру қағидалары) сәйкес әзірленген және Конституциялық заңының 6-бабы 3, 4 және 7-тармақтарына сәйкес корпоративтік табыс салығының салуынан босатылатын табыстарды жариялау үшін арналған "Корпоративтік табыс салығы бойынша декларация салық есептілігі нысанын (бұдан әрі – декларация) жасау тәртібін айқындайды. Декларацияны резидент-заңды тұлғалар, Қазақстан Республикасында тұрақты мекемесі арқылы қызмет атқаратын бейрезидент-заңды тұлғалар келесі шарттарды біруақытта сақтаған жағдайда жасайды:

      1) Орталықтың қолданыстағы құқығына сәйкес тіркелген заңды тұлғалар, сондай-ақ Орталық аккредиттеген өзге де заңды тұлғалар;

      2) Конституциялық заңының 6-бабы 3, 4 және 7-тармақтарына сәйкес корпоративтік табыс салығының салуынан босатылатын табыстарды алады;

      3) Салық кодекстің 40-бабына сәйкес сенімгерлік басқарушы болып танылмайды.

      2. Декларацияны толтыру кезінде түзетуге, өшіруге және тазалауға жол берілмейді.

      3. Көрсеткіштер болмаған кезде декларацияның тиісті торкөздері толтырылмайды.

      4. Осы Қағидаларда мынадай арифметикалық таңбалар қолданылады: "+" – қосу, "–"– алу, "х" – көбейту, "/"– бөлу, "="– тең.

      5. Сомалардың теріс мәндері декларацияның тиісті жолының (бағанының) бірінші сол жақтағы торкөзінде "-" белгісімен белгіленеді.

      6. Декларацияны жасау кезінде: 1) қағаз жеткізгіште – қара немесе көк сиялы қаламмен немесе қаламұшпен, баспаханалық бас әріптермен немесе баспа құрылғысын пайдалана отырып толтырылады;

      2) электрондық нысанда – Салық кодексінің 208-бабына сәйкес толтырылады.

      7. Салық төлеуші (салық агенті) декларацияны Салық кодексінің 204-бабының 2-тармағына сәйкес қағаз және (немесе) электрондық жеткізгіштерде қазақ және (немесе) орыс тілдерінде жасайды, қол қояды, (Қазақстан Республикасының заңнамасында белгіленген жағдайларда мөрмен не электрондық цифрлық қолтаңбамен) куәландырады.

      8. Декларацияны табыс ету кезінде:

      1) келу тәртібінде қағаз жеткізгіште – екі данада жасалады, бір данасы декларацияны қабылдаған мемлекеттік кірістер органы қызметкерінің тегі, аты, әкесінің атын (болған кезде) мен қойылған қолы және мөрдің (мөртабан) бедері белгісімен салық төлеушіге (салық агентіне) қайтарылады.

      2) пошта арқылы хабарламасы бар тапсырыс хатпен қағаз жеткізгіште – салық төлеуші (салық агенті) пошта немесе өзгелей байланыс ұйымының хабарламасын алады;

      3) ақпараттарды компьютерлік өңдеуге жол беретін электрондық нысанда – салық төлеуші (салық агенті) мемлекеттік кірістер органдарының салық есептілігін қабылдау жүйесінің салық есептілігінің қабылданғаны немесе қабылданбағандығы туралы хабарлама алады.

      9. Валюта кодын толтыру кезінде "Кедендік декларацияларды толтыру үшін пайдаланылатын жіктеуіштер туралы" Кеден одағы комиссиясының 2010 жылғы 20 қыркүйектегі № 378 шешімімен бекітілген, "Валюталар жіктеуіші" деген 23-қосымшасына сәйкес валюталардың кодтауын пайдалану қажет.

      10. Ел кодын толтыру кезінде "Кедендік декларацияларды толтыру үшін пайдаланылатын жіктеуіштер туралы" Кеден одағы комиссиясының 2010 жылғы 20 қыркүйектегі № 378 шешімде бекітілген "Әлем елдерінің жіктеуіші" деген 22-қосымшаға сәйкес елдердің кодтауын пайдалану қажет.

**2-Тарау. "Салық төлеуші туралы жалпы ақпарат" бөлімін толтыру бойынша түсіндірме**

      11. 1-ші торкөзде салық төлеушінің бизнес-сәйкестендіру нөмірі (бұдан әрі – БСН).

      12. 2-ші торкөзде салық есептілігі тапсырылатын салық кезеңі (жыл) – декларация табыс етілетін есепті салық кезеңі (араб сандарымен көрсетіледі).

      13. 3-ші торкөзде салық төлеушінің атауы – құрылтай құжаттарына сәйкес заңды тұлғаның атауы көрсетіледі;

      14. 4-ші торкөзде декларация түрі:

      тиісті торкөздер декларацияны Салық кодексінің 206-бабында көрсетілген салық есептілігінің түрлеріне жатқызуды ескере отырып, белгіленеді;

      15. 5-ші торкөзде хабарламаның нөмірі мен күні:

      жолдар Салық кодексінің 206-бабы 3-тармағының 4) тармақшасында көзделген декларация түрін табыс еткен жағдайда толтырылады;

      16. 6-ші торкөзде Салық кодексінің 40-бабына сәйкес салық төлеушінің жекелеген санаты торкөзде, егер салық төлеуші сенімгерлік басқару санатына жататын жағдайда белгіленеді.

      17. 7-ші торкөзде салық есептілігі мен декларация толтырудың валюта коды осы Қағидалардың 10-тармағына сәйкес көрсетіледі.

      18. 8-ші торкөзде резиденттік белгісі:

      1) А торкөзін Қазақстан Республикасының резидент салық төлеушісі белгілейді;

      2) В торкөзін Қазақстан Республикасының бейрезидент салық төлеушісі белгілейді;

      19. 9-ші торкөзде резиденттік елінің коды мен салықтық тіркеу нөмірі;

      егер декларацияны Қазақстан Республикасының бейрезидент салық төлеушісі жасаған жағдайда толтырылады, бұл ретте:

      1) А жолда осы Қағидалардың 52-тармағына сәйкес бейрезиденттің резиденттік елінің коды көрсетіледі;

      2) В жолда бейрезиденттің резиденттік еліндегі салықтық тіркеу нөмірі көрсетіледі.

      20. 10-ші торкөзде Қазақстан Республикасы шегінен тыс жерлерде тұрақты мекемесінің бар-жоғы көрсетіледі.

**3-Тарау. "Конституциялық заңның 6-бабы 3-тармағында қарастырылған қаржылық қызметтерді көрсетуден табыстар" бөлімін толтыру бойынша түсіндірме**

      21. 180.00.001-жолда Конституциялық заңның 6-бабы 3-тармағының 1)-тармақшасына сәйкес айқындалатын ислам банкінің банктік қызметтерін көрсетуден түскен табыс сомасы көрсетіледі;

      22. 180.00.002-жолда Конституциялық заңның 6-бабы 3-тармағының 2)-тармақшасына сәйкес айқындалатын қайта сақтандыру қызметтерін көрсету және сақтандыру брокерлік қызметтерін көрсетуден түскен табыс сомасы көрсетіледі;

      23. 180.00.003-жолда Конституциялық заңның 6-бабы 3-тармағының 3)-тармақшасына сәйкес айқындалатын инвестициялық қорлардың активтерін инвестициялық басқару, оларды есепке алу мен сақтау, сондай-ақ инвестициялық қорлардың бағалы қағаздарын шығаруды, орналастыруды, айналымға жіберуді, сатып алуды және өтеуді қамтамасыз ету жөніндегі қызметтерді көрсетуден түскен табыс сомасы көрсетіледі;

      24. 180.00.004-жолда Конституциялық заңның 6-бабы 3-тармағының 4)-тармақшасына сәйкес айқындалатын брокерлік және (немесе) дилерлік, андеррайтингтік қызметтерді көрсетуден түскен табыс сомасы көрсетіледі;

      25. 180.00.005-жолда Конституциялық заңның 6-бабы 3-тармағының 5)-тармақшасына сәйкес айқындалатын Орталықтың актілерінде айқындалатын басқа да қаржылық қызметтерді көрсетуден түскен табыс сомасы көрсетіледі;

      26. 180.00.006-жолда Конституциялық заңның 6-бабы 3-тармағында көрсетілген қаржылық қызметтерді көрсетуден түскен барлық сомасы көрсетіледі. 180.00.001-ден бастап 180.00.005 бойынша соммалар.

4-Тарау. "Конституциялық заңның 6-бабы 4-тармағында қарастырылған ілеспелі қызметтерді көрсетуден табыстар" бөлімін толтыру бойынша түсіндірме

      27. 180.00.007-жолда Конституциялық заңның 6-бабы 4-тармағына сәйкес айқындалатын заңдық қызметтерін көрсетуден түскен табыс сомасы көрсетіледі;

      28. 180.00.008-жолда Конституциялық заңның 6-бабы 4-тармағына сәйкес айқындалатын аудиторлық қызметтерін көрсетуден түскен табыс сомасы көрсетіледі;

      29. 180.00.009-жолда Конституциялық заңның 6-бабы 4-тармағына сәйкес айқындалатын бухгалтерлік қызметтерін көрсетуден түскен табыс сомасы көрсетіледі;

      30. 180.00.010-жолда Конституциялық заңның 6-бабы 4-тармағына сәйкес айқындалатын консалтингтік қызметтерін көрсетуден түскен табыс сомасы көрсетіледі;

      31. 180.00.011-жолда Конституциялық заңның 6-бабы 4-тармағында көрсетілген ілеспелі қызметтерді көрсетуден түскен барлық сомасы көрсетіледі. 180.00.007-ден бастап 180.00.010 бойынша соммалар.

4-Тарау. "Конституциялық заңның 6-бабы 7-тармағына сәйкес салық салудан босатылатын табыстар" бөлімін толтыру бойынша түсіндірме

      32. 180.00.012-жолда Конституциялық заңның 6-бабы 7- тармағына сәйкес салық салудан босатылатын табыстардың барлық сомасы көрсетіледі.

**4-Тарау. "Салық төлеушiнiң жауапкершiлiгi" бөлімін толтыру бойынша түсіндірме**

      33. "Басшының немесе салық төлеушінің тиісті уәкілетті тұлғаның тегі, аты, әкесінің аты (болған кезде)" деген ашық жолда басшының тегі, аты, әкесінің аты (болған кезде) көрсетіледі.

      34. "Қолы" деген ашық жолда басшының немесе салық төлеушінің тиісті уәкілетті тұлғаның қолы қойылады.

      35. Декларацияның тапсырған күні – декларацияның мемлекеттік кірістер органына тапсырған күні.

      36. Мемлекеттік кірістер органының коды – салық төлеушінің тіркеу орны бойынша мемлекеттік кірістер органының коды.

      37. "М.Ө." деген ашық жолда салық төлеушінің мөрі қойылады.

      38. "Декларацияны қабылдаған лауазымды адамның тегі, аты, әкесінің аты (болған кезде)" деген ашық жолда декларацияны қабылдаған мемлекеттік кірістер органы қызметкерінің тегі, аты, әкесінің аты (болған кезде) көрсетіледі.

      39. Декларацияның қабылданған күні – Салық кодексінің 209-бабы 2-тармағына сәйкес декларацияның табыс етілген күні көрсетіледі.

      40. Құжаттың кіріс нөмірі – мемлекеттік кірістер органы берген декларацияның тіркеу нөмірі.

      41. Пошта штемпелінің күні – пошта немесе өзге байланыс ұйымы қойған пошта штемпелінің күні көрсетіледі.

      42. Осы тараудың 39, 40, 41 және 42 тармақтары қағаз тасымалдағышта декларацияны қабылдаған, мемлекеттік кірістер органының қызметкері толтырады.